Svet regije Jugovzhodna Slovenija, ki ga zastopa župan \_\_\_\_\_\_\_\_\_\_\_, predsednik Sveta regije Jugovzhodna Slovenija (v nadaljevanju: Svet regije JV Slovenija)

in

RRA \_\_\_\_\_\_, Regionalna razvojna agencija \_\_\_\_\_\_\_\_ regije, naslov, pošta, ki jo zastopa direktor \_\_\_\_\_\_\_\_\_\_\_\_\_, (v nadaljevanju RRA \_\_\_\_\_\_\_)

sklepata naslednjo

**POGODBO**

**o ureditvi medsebojnih razmerij pri izvajanju splošnih razvojnih nalog v razvojni regiji Jugovzhodna Slovenija v obdobju 2021 - 2027**

1. **člen**

Pogodbeni stranki uvodoma ugotavljata, da:

* da je bil dne \_\_\_\_\_\_\_\_ objavljen javni razpis za izbor regionalne razvojne agencije v razvojni regiji Jugovzhodna Slovenija za programsko obdobje 2021-2027, za izvedbo katerega je Svet regije JV Slovenija s sklepom določil komisijo, ki je vodila postopek razpisa,
* da je Svet regije JV Slovenija na podlagi končnega poročila komisije iz prejšnje alineje tega člena in soglasja ministrstva, s sklepom izbral regionalno razvojno agencijo, ki bo vodila splošne razvojne naloge za razvojno regijo Jugovzhodna Slovenija,
* RRA \_\_\_\_\_\_ bo opravljala splošne razvojne naloge na regionalni ravni v jugovzhodni razvojni regiji v programskem obdobju 2021 – 2027 na podlagi sklepa Sveta regije JV Slovenija z dne \_\_\_\_\_\_\_\_ skladno z določbami Zakona o spodbujanju skladnega regionalnega razvoja (Ur. l. RS, št. 20/2011, 57/2012 in 46/2016, v nadaljevanju ZSRR-2),
* sklepata to pogodbo skladno z 20. členom ZSRR-2 in 5. členom Pravilnika o regionalnih razvojnih agencijah (Ur. l. RS, št. 3/2013, 59/2015 in 12/2017).

1. **člen**

RRA \_\_\_\_\_\_\_ bo v programskem obdobju 2021-2027 v javnem interesu opravljala splošne razvojne naloge na območju razvojne regije Jugovzhodna Slovenija, ki jo sestavljajo naslednje občine: Črnomelj, Dolenjske Toplice, Kočevje, Kostel, Loški Potok, Metlika, Mirna, Mirna Peč, Mokronog-Trebelno, Mestna občina Novo mesto, Osilnica, Ribnica, Semič, Sodražica, Straža, Šentrupert, Šentjernej, Šmarješke Toplice, Škocjan, Trebnje in Žužemberk.

1. **člen**
2. RRA \_\_\_\_\_\_ opravlja v javnem interesu naslednje splošne razvojne naloge, za izvajanje katerih je podlaga v 18. členu ZSRR-2 (v nadaljevanju: splošne razvojne naloge):

* priprava, usklajevanje, spremljanje in vrednotenje regionalnega razvojnega programa in regijskih projektov v regiji,
* priprava dogovorov za razvoj regije,
* izvajanje regijskih projektov in sodelovanje pri izvajanju postopkov javnih razpisov, javnih naročil in javno-zasebnega partnerstva v okviru teh projektov,
* sodelovanje in podpora pri delovanju Sveta regije JV Slovenija, razvojnega sveta regije, regijske razvojne mreže in območnih razvojnih partnerstev, v kolikor se v regiji oblikujejo,
* obveščanje, splošno svetovanje, popis projektnih idej ter usmerjanje razvojnih partnerjev v regiji pri oblikovanju, prijavi na razpise in izvedbi regijskih projektov,
* prenos znanja in dobrih praks regionalnega razvoja,
* pomoč pri izvajanju regijskih finančnih shem iz prvega odstavka 19. člena ZSRR-2, kadar jih izvaja javni sklad, namenjen spodbujanju skladnega regionalnega razvoja in razvoja podeželja.

1. RRA \_\_\_\_\_\_\_\_\_ je dolžna v roku 15 dni obvestiti Svet regije JV Slovenija, da je prišlo do sprememb pri izvajanju dogovorjenih nalog iz 3. člena te pogodbe, in predlagati ustrezne rešitve.
2. **člen**
3. Opravljanje nalog iz prejšnjega člena te pogodbe obsega izvajanje vseh strokovnih, organizacijskih, tehničnih, računovodskih, finančnih ter administrativnih opravil, ki so potrebna za izvajanje teh nalog.
4. Naloge iz prejšnjega člena te pogodbe izvaja RRA \_\_\_\_\_\_\_\_\_\_\_ samostojno in v sodelovanju zunanjimi izvajalci, če je vključevanje teh potrebno in koristno.
5. Izvajanje nalog po tej pogodbi nadzorujejo Svet regije JV Slovenija, občine razvojne regije in državni organ, pristojen za regionalno politiko, skladno z ZSRR-2.
6. **člen**
7. RRA \_\_\_\_\_\_ pridobiva sredstva za izvajanje nalog iz 3. člena te pogodbe iz proračunov občin in državnega proračuna.
8. Višina sredstev za sofinanciranje opravljanja splošnih razvojnih nalog iz državnega proračuna bo določena s pogodbo, ki jo skleneta ministrstvo, pristojno za regionalni razvoj in RRA \_\_\_\_\_\_\_\_ za celotno programsko obdobje 2021-2027. Skladno z določili ZSRR-2 glede financiranja razvojnih nalog v regiji so občine iz 2. člena te pogodbe dolžne zagotavljati razliko potrebnih sredstev za opravljanje nalog, ki so v javnem interesu, oziroma tako imenovano lastno udeležbo iz svojih proračunov.
9. Občine zagotavljajo v programskem obdobju 2021-2027 za opravljanje splošnih razvojnih nalog, ki so v javnem interesu, sredstva v višini \_\_\_\_\_\_\_\_\_\_\_ EUR na leto, kar predstavlja lastno udeležbo občin oz. razliko potrebnih sredstev, ki jih morajo zagotoviti za opravljanje nalog, ki so v javnem interesu, iz svojih proračunov. Navedeni znesek velja za prvo leto programskega obdobja in se nato vsako leto v začetku leta povečuje z indeksom rasti cen življenjskih potrebščin, o čemer RRA \_\_\_\_\_\_\_\_ obvesti občine iz 2. člena te pogodbe. Vrednost opravljanja splošnih razvojnih nalog v regiji, ki jih sofinancirajo občine iz občinskih proračunov, predstavlja fiksni del pogodbenih obveznosti občin iz te pogodbe. Občine iz 2. člena te pogodbe zagotavljajo fiksni del sredstev za opravljanje splošnih razvojni nalog v regiji v enakih deležih, to je vsaka v višini 4,76 % letnega zneska.
10. **člen**

Sredstva za izvajanje nalog po tej pogodbi se lahko povečajo:

* če določi minister, pristojen za regionalni razvoj, da je potrebno za financiranje nalog regionalnega razvoja, ki se opravljajo v javnem interesu, zagotoviti večjo razliko sredstev in teh sredstev ne more zagotoviti RRA \_\_\_\_\_\_\_\_ iz drugih virov,
* zaradi drugih razlogov, če tako odloči Svet regije JV Slovenija.

1. **člen**
2. Na podlagi te pogodbe (krovna pogodba) bodo občine iz 2. člena te pogodbe z RRA \_\_\_\_\_\_\_\_\_ podpisale pogodbe o sofinanciranju izvajanja splošnih razvojnih nalog iz 3. člena te pogodbe, ki veljajo za celotno programsko obdobje.
3. V pogodbah s posamezno občino o sofinanciranju izvajanja splošnih razvojnih nalog se določi pogodbeni znesek, izračunan na način, kot je določeno v 5. členu krovne pogodbe in druge medsebojne obveznosti. Način plačila pogodbenih obveznosti se določi na podlagi mesečnih zahtevkov, ki jih za opravljanje nalog iz 3. člena te pogodbe občini izstavi RRA \_\_\_\_\_\_\_\_ do vsakega 10. v mesecu za pretekli mesec.
4. RRA \_\_\_\_\_\_\_\_ je dolžna o izvedenih nalogah iz te pogodbe pisno poročati Svetu regije JV Slovenija in občinam iz 2. člena te pogodbe enkrat letno, in sicer do 31. 3. za preteklo leto.
5. **člen**

RRA \_\_\_\_\_\_ vodi ločene računovodske evidence za opravljanje razvojnih nalog v regiji, ki so določene

s to pogodbo.

1. **člen**

Če občina ne izvaja sprejetih pogodbenih obveznosti, obvesti RRA o tem Svet regije JV Slovenija. Če občina tudi po obravnavi na Svetu regije JV Slovenija svojih pogodbenih obveznosti ne izvaja, lahko RRA od pogodbe z občino odstopi in preneha zanjo opravljati sprejete pogodbene obveznosti. O odstopu od pogodbe z občino je dolžna RRA predhodno obvestiti Svet regije JV Slovenija in občino.

1. **člen**

V kolikor kdo v imenu in na račun druge stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji iz javnega sektorja

povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku,

je ta pogodba nična.

1. **člen**

Pogodba začne veljati, ko jo podpišeta obe pogodbeni stranki, uporablja pa se od 1. 1. 2021 dalje in velja za celotno programsko obdobje 2021-2027.

1. **člen**
2. Pogodba je napisana v dveh (2) enakih izvodih, pri čemer prejme vsaka pogodbena stranka po 1 (en) izvod.
3. Sklenjena pogodba šteje za krovno pogodbo in je v prilogi ter sestavni del vseh sklenjenih pogodb s posamezno občino, kot je določeno v prvem odstavku 7. člena te pogodbe.

Kraj, datum Kraj, datum

Svet regije JV Slovenija RRA \_\_\_\_\_\_\_\_\_\_\_\_\_

\_\_\_\_\_\_\_\_\_\_, predsednik \_\_\_\_\_\_\_\_\_\_\_, direktor